**Alkotmánybíróság**

1535 Budapest, Pf. 773.

*Megjegyzés: Az alkotmányjogi panaszt közvetlenül* *az Alkotmánybíróságon kell benyújtani postán, elektronikus úton, vagy személyesen. Telefax útján alkotmányjogi panaszt benyújtani nem lehet. Ha az alkotmányjogi panaszt elektronikus úton nyújtja be, azt elektronikus aláírással kell ellátni (AVDH, e-szignó stb.). Ha az elektronikus aláírásához AVDH-t használ, azt az Alkotmánybíróság csak akkor fogadja, ha az elektronikusan aláírt és letöltött fájlt a saját személyes e-mail címéről küldi meg az Alkotmánybíróságnak.*

**Tisztelt Alkotmánybíróság!**

Az Alkotmánybíróságról szóló 2011. évi CLI. törvény (a továbbiakban: Abtv.) 26. § (2) bekezdése alapján az alábbi

**alkotmányjogi panaszt**

terjesztem elő:

Kérem a tisztelt Alkotmánybíróságot, hogy állapítsa meg *a megsemmisíteni kért jogszabály vagy jogszabályi rendelkezés pontos megjelölése* alaptörvény-ellenességét, és az Abtv. 41. § (1) bekezdése alapján semmisítse meg azt.

*Megjegyzés:* *A megsemmisíteni kért jogszabályi rendelkezés pontos megjelölésének tartalmaznia kell a jogszabály címét, évszámát, számát, valamint a támadott rendelkezés számát [például: Magyarország egyes kiemelt térségeinek területrendezési tervéről szóló 2018. évi CXXXIX. törvény 75. § (3) bekezdés b) pontja].*

**Kérelmem indokolásaként az alábbiakat adom elő:**

**1. Az indítvány benyújtásának törvényi és formai követelményei**

a) A támadott jogszabály megjelölése, a tényállás rövid ismertetése és a bírói út hiányának bemutatása

Az indítvány szövege

*Megjegyzés:* *Az Alkotmánybíróság gyakorlata szerint, ha az indítvány egy módosító jogszabályi rendelkezés alkotmányellenességének megállapítására irányul, az Alkotmánybíróság nem a módosító jogszabályt, hanem a módosítás révén az új rendelkezést magába foglaló (inkorporáló) jogszabály alkotmányellenességét vizsgálja meg. Célszerű ezért az alkotmányjogi panaszban a sérelmezett jogszabályi rendelkezést inkorporáló rendelkezést (is) megjelölni.*

*A tényállás rövid ismertetése, és annak kifejtése, hogy a jogsérelem a sérelmezett jogszabály rendelkezésének alkalmazása vagy hatályosulása folytán közvetlenül, bírói döntés nélkül következett be; tehát nincs jogi lehetőség a jogsérelem orvoslására bírósághoz fordulni.*

b) Az alkotmányjogi panasz benyújtása határidejének megjelölése

Az indítvány szövege

*Megjegyzés: A támadott jogszabályi rendelkezés hatálybalépése napjának pontos megjelölése, valamint annak bemutatása, hogy az indítványt határidőn belül nyújtják be. Az Abtv. 30. § (1) bekezdése alapján az alkotmányjogi panaszt a 26. § (2) bekezdésben meghatározott esetben az alaptörvény-ellenes jogszabály hatálybalépésétől számított száznyolcvan napon belül lehet benyújtani. Az alaptörvény-ellenes jogszabály hatályba lépésététől számított száznyolcvan nap elteltével igazolási kérelem előterjesztésére nincs lehetőség [Abtv. 30. § (4) bekezdés]*.

c) Az indítványozó érintettségének bemutatása

Az indítvány szövege

*Megjegyzés: Annak bemutatása, hogy az alkotmányjogi panaszban támadott jogszabályi rendelkezés közvetlenül hatályosult, vagy azt (hatóság) alkalmazta az indítványozóval szemben, és az alkotmányjogi panaszt benyújtó személy jogait vagy érdekeit érinti. Az érintettség megállapításának feltétele, hogy a panaszos által alaptörvény-ellenesnek ítélt jogszabály a panaszos személyét, konkrét jogviszonyát közvetlenül és ténylegesen, aktuálisan érintő rendelkezést állapít meg, s ennek következtében a panaszos alapjogai sérülnek.*

*Az érintettség igazolására vonatkozó dokumentumokat, illetve azok másolatait mellékelni kell az indítványhoz.*

**2. Az alkotmányjogi panasz benyújtásának érdemi indokolása**

*Megjegyzés: Kérjük, hogy a 2. pontban, indítványának érdemi indokolásában ne tüntessen fel személyes adatokat.*

a) Az Alaptörvény megsértett rendelkezéseinek pontos megjelölése

Az indítvány szövege

*Megjegyzés: Az alkotmányjogi panasz az Abtv. 26–27. §-ai alapján az Alaptörvényben biztosított jogok védelmének eszköze, ezért az indítványozónak az alkotmányjogi panaszban az Alaptörvényben biztosított – elsődlegesen a Szabadság és Felelősség című részben szabályozott – joga sérelmét kell bemutatnia. Amennyiben az Alaptörvény B) cikk (1) bekezdését jelöli meg az Alaptörvény megsértett rendelkezéseként, vegye figyelembe, hogy az Alkotmánybíróság értelmezése szerint a jogbiztonság önmagában nem alapjog, így a B) cikk (1) bekezdésének sérelmére alkotmányjogi panaszt csak kivételes esetben – a visszaható hatályú jogalkotás és a felkészülési idő hiánya esetén – lehet alapítani.*

*Amennyiben indítványában az Alaptörvény Nemzeti hitvallására, valamint az Alapvetés vagy az Állam című részben található rendelkezésekre hivatkozik, vegye figyelembe, hogy ezek önmagukban nem minősülnek az indítványozó számára biztosított jognak.*

*Ha indítványában a hátrányos megkülönböztetés tilalmára [az Alaptörvény XV. cikk (1)–(2) bekezdéseire] hivatkozik, szíveskedjen figyelembe venni, hogy az Alkotmánybíróság gyakorlatában valamely megkülönböztetés alkotmányellenessége akkor állapítható meg, ha a jogszabály a szabályozás szempontjából egymással összehasonlítható jogalanyok között tesz különbséget anélkül, hogy annak alkotmányos indoka lenne. Célszerű azt is megjelölni, hogy mely jog tekintetében áll fenn a megkülönböztetés, és hogy e jogot az Alaptörvény biztosítja-e. Hátrányos megkülönböztetés jellemzően akkor állhat fenn, ha a szabályozás lényeges eleme tekintetében nem azonos az alanyok elbírálása, jogaik és kötelezettségeik meghatározása.*

b) A megsemmisíteni kért jogszabály, jogszabályi rendelkezés alaptörvény-ellenességének indokolása

Az indítvány szövege

*Megjegyzés: Az indítványnak alapjogsérelmet alátámasztó indokolást kell tartalmaznia arra nézve, hogy a sérelmezett jogszabály, jogszabályi rendelkezés miért ellentétes az Alaptörvény megjelölt rendelkezéseivel. Az indokolásnak célszerű kiterjednie az Alaptörvénynek az alkotmányjogi panaszban hivatkozott valamennyi rendelkezésére, illetve arra, hogy azokat miért és mennyiben sérti a támadott jogszabályi rendelkezés.*

c) Annak bemutatása, hogy a támadott jogszabályi rendelkezések alkalmazása vagy közvetlen hatályosulása során felmerült kérdés alapvető alkotmányjogi jelentőségű kérdés.

Az indítvány szövege

*Megjegyzés: Az Abtv. 29. §-a alapján az Alkotmánybíróság az alkotmányjogi panaszt a bírói döntést érdemben befolyásoló alaptörvény-ellenesség, vagy alapvető alkotmányjogi jelentőségű kérdés esetén fogadja be. Az Abtv. 26. § (2) bekezdése szerinti panasz esetében értelemszerűen az utóbbinak van jelentősége.*

**3. Egyéb nyilatkozatok és mellékletek**

*a)* Az érintettséget alátámasztó dokumentumok

*Megjegyzés: Az Abtv. 52. § (4) bekezdése értelmében az alkotmánybírósági eljárás feltételeinek fennállását az indítványozónak kell igazolnia. Az ehhez szükséges dokumentumokat az indítványhoz másolatban mellékelni kell.*

*b)* Nyilatkozat az indítványozó személyes adatainak nyilvánosságra hozhatóságáról

Személyes adataim (nevem) nyilvánosságra hozatalához Jelöljön ki egy elemet.

*Megjegyzés: Az Abtv. 57. § (1a) bekezdésére, valamint az Ügyrend 36. § (2) bekezdésére és 56. § (1)–(2) bekezdéseire tekintettel az Abtv. 26–27. §-ai alapján benyújtott alkotmányjogi panaszok esetében az indítványban foglalt alkotmányossági kérelem (tehát az ügy) lényegét az Alkotmánybíróság a honlapján közzéteszi. Az indítványban foglalt kérelem lényege – a nyilatkozat függvényében az indítványban foglalt, a személyek azonosítását lehetővé tevő adatok törlése (anonimizálás) mellett – az indítvány másolatának a közzétételével is történhet.*

*Az indítványban szereplő személyes adatokat az indítványozó neve kivételével az Alkotmánybíróság az indítványból minden esetben törli. Az indítványozó nevét pedig csak akkor teszi közzé, ha ahhoz az indítványozó, illetve az érintett a fenti nyilatkozatban kifejezetten hozzájárul. Ebben a pontban tehát az indítványozónak erről kell nyilatkoznia. Abban az esetben, ha az indítványozó nem járul hozzá a személyes adatai közzétételéhez, vagy ebben a kérdésben nem nyilatkozik, az Alkotmánybíróság az alkotmányossági kérelem lényegét az indítványozó nevének törlése mellett teszi közzé. Az Alkotmánybíróság ugyanakkor az érintett hozzájárulása nélkül nyilvánosságra hozhatja a közérdekből nyilvános adatokat, valamint a jogi képviselő nevét.*

*A fentiek megfelelően vonatkoznak az Alkotmánybíróság döntésében, valamint az eljárás során az Alkotmánybírósághoz közfeladatot ellátó szervek, illetve más személyek által megküldött véleményben, és a szakértői véleményben szereplő személyes adatokra is.*

*c)* Ügyvédi vagy kamarai jogtanácsosi meghatalmazás, ha az indítványozó jogi képviselővel jár el. Jogi személy cégkivonata, valamint a képviseleti joggal rendelkező személy aláírási címpéldánya. (Melléklet)

*Megjegyzés: Bár az alkotmányjogi panasz eljárás során a jogi képviselet nem kötelező, amennyiben az indítványozó jogi képviselővel jár el, az Alkotmánybíróság Ügyrendje értelmében a meghatalmazásnak kifejezetten az Alkotmánybíróság előtti eljárásban való képviseletre kell vonatkoznia, és a képviseleti jogosultságot az ügyvédi tevékenységről szóló 2017. évi LXXVIII. törvény rendelkezései szerint kell igazolni. Amennyiben tehát jogi képviselőként jár el, csatolja a meghatalmazását.*

*Ha jogi személy képviseletében jár el, csatolja a jogi személy cégkivonatát, valamint az aláírási címpéldányt.*

Kelt: Helyiség, Dátum megadásához kattintson ide.

Az indítványozó, illetve jogi képviselő  
neve, aláírása, adatai, elérhetősége stb.

*Megjegyzés: Kérjük, hogy elérhetőségei között tüntesse fel email címét is.*